section_heading: Primjena
paragraph_text: Oksprenolol se koristi za liječenje hipertenzije, dugotrajnu prevenciju angine pectoris, za sekundarnu prevencija nakon infarkta srca (pod uvjetom da u anamnezi nema srčane insuficijencije, bradikardije i hipotenzije), kod poremećaja srčanog ritma (supraventrikularna tahikardija, fibrilacija atrija, aritmije uzrokovane glikozidima digitalisa, ventrikularna tahikardija) te funkcionalnih poremećaja (hiperkinetički sindrom). Djelotvorna dnevna doza iznosi 160 mg.